cyanic-selkie/wikianc huggingface dataset:
Isaac Hayes
Stax Records og Shaft
I 1970 gav Hayes ut to album, The Isaac Hayes Movement og To Be Continued. Det første heldt seg til fire songar-formatet frå det førre albumet. Jerry Butler sin «I Stand Accused» byrjar med ein talt monolog, som vart eit varemerke for Hayes, og Bacharach sin «I Just Don't Know What to Do with Myself» vart omarbeidd. Sistnemnde gav klassikaren «The Look of Love», ein annan Bacharach-song som vart omgjort til ein 11 minuttar episk song. Ein forkorta, tre minuttar lang versjon vart gjeve ut på singel. Albumet inneheld ein instrumental, «Ike's Mood» som glei over i hans eigen versjon av «You've Lost That Loving Feeling». Hayes gav ut ein julesingel, «The Mistletoe and Me» (med «Winter Snow» som B-side).
HBS (Hot Buttered Soul Records) og konkurs
Det nye albumet hans, Chocolate Chip frå 1975, bestod av den nye discostilen på tittelsporet og den første singelen. «I Can't Turn Around» vart ein populær song med tida. Dette vart det siste albumet Hayes fekk inn på topp 40 i USA på mange år. Seinare på året gav han ut det instrumentale Disco Connection, som berre bestod av discolåtar.
Polydor, pause, filmarbeid og Duke of New York
I 1977 var Hayes attende med ein ny avtale med Polydor Records, eit konsertalbum med duettar med Dionne Warwick gjorde det ganske godt, og comebackalbumet hans, New Horizon, selde betre og gav han hitsingelen «Out The Ghetto». Det inneheldt òg den populære «It's Heaven To Me».
Scientologi-episoden
I South Park-episoden «Trapped in the Closet», vart det gjort satire over scientologikyrkja. Episoden vart sendt 16. november 2005. Hayes var ikkje med i rolla som Chef. Då han var i radioprogrammet Opie and Anthony ein månad etter episoden vart sendt, vart han spurt om kva han syns om episoden. Han varte «Ein ting med Matt og Trey er at dei parodierer alle, og om du tar det seriøst så kan eg slje deg Brooklyn Bridge for to dollar. Det er dette dei gjer.»
Avgang frå South Park
Den 13. mars 2006 bad Hayes om å verta frigjort frå kontrakten sin med Comedy Central, og siterte at dei siste episodane som hadde laga satire av religiøse trusretningar ikkje kunne tolererast. «Det er ein stad i verda for satire, men det er eit punkt der satiren sluttar og intoleranse og bigotteri mot religiøse trusretningar byrjar». Uttalinga nemnte ikkje direkte scientologi. Eit svar frå Matt Stone sa at klagane til Hayes kom frå kritikken til showet mot scientologien og at han «ikkje hadde noko problem – og tok i mot mange sjekkar – når showet gjorde narr av kristne, muslimar, mormonar og jødar». Stone la til «Me høyrte aldri eit pip frå Hayes før me gjorde narr av scientologi. han ønskjer ein annan standard for andre religionar enn sin eigen, og for meg er det der intoleranse og biogtteri byrjar». Stone og Parker gjekk med på å frigjere Hayes frå kontrakten.
Familie
Hayes hadde 12 barn, 14 barnebarn og tre oldebarn då han døydde. Det første ekteskapet hans med Dancy Hayes i 1960 enda i skilsmisse.
Brennmanet
Brennmaneter lever om lag i eit år. Dei første eksemplara dukkar opp om våren og veks raskt utover sommaren. I juli-august formeirar dei seg, og larvane klekkjer kort tid etter. Desse fester seg til botnen og lever fastsitjande som polyppar. Manetene døyr om hausten og vinteren, men polyppane overlever og slepp ut nye maneter neste vår.
Aharonov-Bohm-effekten
Etter at avhandlinga frå 1959 vart utgjeve, vart Bohm informert om at effekten allereie hadde vorte føresagt av Siday og Ehrenberg eit tiår tidlegare; Bohm og Aharonov refererte dermed til dette i deira neste avhandling.
Fylkesveg 272 i Hordaland
Fylkesveg 272 i Hordaland (Fv272) går mellom Dokken og Nygård i Bergen kommune.
Zavjalov
Administrativt høyrer Zavjalov til Magadan oblast.
Sveriges Television
Sveriges Television (SVT) er det føretaket som sidan 1979 har hatt ansvaret for statsfjernsynet i Sverige. Verksemda vert finansiert med ei obligatorisk fjernsynsavgift. SVT hadde monopol på fjernsynssendingane når dei starta i Sverige i 1956. Då var det Sveriges Radio som hadde ansvaret for fjernsynssendingane. Føretaket er eit aksjeselskap som vert eigd av ei stifting.
Hebridane
Etymologi
Den første skriftlege kjelda som omtalar eit namn som liknar Hebridane er frå 55 f.Kr. Den greske historikaren Diodorus Siculus skreiv då om øya Hyperborea (som tyder «langt mot nord»). Klaudios Ptolemaois (90-168 e.Kr.) kalla øyane Αἱβοῦδαι = Haiboudai på gammalgresk. Seinare tekstar på klassisk latin, av forfattarar som Solinus, nytta formene Hebudes og Hæbudes.
Creemore Springs
Bryggeriet er kjent for ikkje å nytte konserveringsmiddel i verken brygginga eller pasteurisering. På grunn av dettte, tilrår det at brygget alltid blir lagra kjølig. Bryggeriet seier at dei berre nyttar fire ingrediensar i bryggeprosessen - byggmalt, humle, vatn og gjær.
Partisipp
Partisipp er ei samnemning for infinitte verbformer med adjektiviske eigenskapar. På norsk har verbet to ulike partisipp, som desse formene av verbet syngje:
Yasuní nasjonalpark
Kva ein finn i Yasuní
Fram til år 2005 var det skildra 1762 artar av tre og buskar, av desse var 366 enda ikkje klassifiserte. Men ein reknar at parken kan romme totalt ca. 2250 tre- og buskartar. Til samanlikning, i heile Nord-Amerika finn ein ca. 680 artar, omtrent same tal som for eit hektar i Yasuní. Parken har verdas største tal av epifyttartar i lågland, og mange av artane er endemiske.
Kraków
Under kommunistisk styre
Dette forsøket på å øydeleggje byen sin status som senter for konservativ katolisisme mislukkast. I 1978 blei erkebiskop i byen, Karol Wojtyła, vald til pave under namnet Johannes Paul II. Den polske paven blei enormt populær i Polen, og blei eit viktig symbol i motstanden mot kommunistregimet.
Finleik
Finleik er ei nemning for kor mange vekteiningar edelt metall (reint gull, sølv eller platina) ei legering inneheld pr. tusen vekteiningar. Dagens norske finleiksstandard er definert i «lov av 6. juni 1891 om Guld-, Sølv- og Platinavarers Finhed og Stempling» og svarar til liknande lover og reglement for heile EU- og EØS-området.
Noragugume
Noragugume (sardisk Noragùgume) er ein kommune i Italia som ligg i provinsen Nuoro i regionen Sardinia. Han har 311 innbyggjarar. Kommunen dekkjer eit område på 26.73 km² og ligg i ei høgd på 288 meter over havet.
Det cherokesiske alfabetet
Datamaskinell representasjon
Cherokesisk er representert i Unicode, i områda U+13A0 til U+13FD og U+AB70 til U+ABFF.
69 Hesperia
69 Hesperia er ein stor hovudbelteasteroide av M-typen.
71 Niobe
71 Niobe er ein ganske stor hovudbelteasteroide. Han vart oppdaga av Robert Luther 13. august 1861 og namnsett etter Niobe, ei kvinne frå gresk mytologi.
Clambake
Innhald
Albumet vart eit vendepunkt i karrieren til Presley. Etter mange år med inkjeseiande songar og filmar, var det tydeleg at han hadde lagt toppen av karrieren bak seg. Popmusikken hadde passert han i 1960-åra medan han var «tapt i Hollywood». Så Presley valde å byrje å spele inn musikk av dugande låtskrivarar. Ei innspeling var planlagt i august i Hollywood, men vart avlyst og planlagt på ny for RCA Studio B i september. Utan å ta omsyn til opphavsrettar, plukka Presley songar han sjølv likte, inkludert Eddy Arnold-songen «You Don't Know Me» frå 1956 og Jimmy Reed sin «Big Boss Man» frå 1960. Begge vart valde ut som singel i slutten av september før dei kom med på albumet. A-sida nådde så vidt topp 40 på singellista i USA. Presley bad òg om å få spele inn ein song han høyrde på radio i Los Angeles av Jerry Reed, og inviterte Reed sjølv med på innspelinga for å spele den akustiske gitaren. Dei henta Reed frå ein fisketur og han kom i studio med Presley for å spele på songen «Guitar Man». Etter at songen var spelt inn, nekta Reed å gje frå seg dei vanlege forlagsprosentane til Freddy Bienstock, nok eit åtak på filmmusikkformelen som hadde eksistert gjennom heile 1960-åra. Fem songar vart valde ut frå innspelinga slik at talet på songar på albumet kom i tolv.
Nurachi
Nurachi (sardisk Nuràchi) er ein kommune i Italia som ligg i provinsen Oristano i regionen Sardinia. Han har 1 782 innbyggjarar. Kommunen dekkjer eit område på 15.97 km² og ligg i ei høgd på 7 meter over havet.
Pipeorgel
Verk
Manual, pedal og registertrekk er bygde inn i ein spelepult. Spelepulten kan vera kopla til orgelet med mekanikk, elektrisitet, lufttrykk (pneumatikk) eller med ei sambinding av elektrisitet og lufttrykk (elektropneumatikk).
Rüsselsheim
Byen ligg ved breidda av elva Main, berre nokre kilometer frå munningen i Mainz. Forstadane til Mainz, Bauschheim og Königstädten er ein del av Rüsselsheim. Han er særleg er kjend for produksjonen av bilmerket Opel frå General Motors (GM). I 2005 avgjorde GM at ved sida av Opel Vectra, skal òg modellen Saab 9-3 produserast i Rüsselsheim.
Rijeka
Rijeka er administrativt sentrum for Primorje-Gorski Kotar fylke og romersk-katolsk erkebispesete. Universitetet vart grunnlagt i 1632.
Nureci
Nureci (sardisk Nurèci) er ein kommune i Italia som ligg i provinsen Oristano i regionen Sardinia. Han har 360 innbyggjarar. Kommunen dekkjer eit område på 12.87 km² og ligg i ei høgd på 335 meter over havet.
Tvinnefossen
Tvinnefossen, Tvindefossen eller Trollafossen er den 98. høgaste fossen i Noreg ut frå totalt fall. Han ligg ved Tvinde i Voss kommune i Vestland.
Music of the Spheres av Mike Oldfield
Orkester
• * Richard Studt (leiar)
• * Jemma McCrisken
• * Joanna Watts
• * Elizabeth Neil
• * Gareth Davies
Fulda
Historie
Etter at St. Boniface vart martyrdrepen av frisarane vart leivningane hans ført tilbake til Fulda, og donasjonane auka som følgje av dette slik at Fulda kunne opprette underhus lenger borte, som i Hameln.
Byen vart ombygd i ein barokk stil på 1700-talet. Frå 1764 til 1789 hadde Fulda ein porselensfabrikk. På grunn av kvaliteten og at det vart laga få eksemplar er produkta svært ettertrakta av samlarar.
Drangajökull
Drangajökull er den nordlegaste isbreen på Island. Han ligg sørvest på halvøya Hornstrandir i Vestfirðir. Isbreen dekkjer eit areal på 160-200 km² i ei høgd på 925 moh.
Aralsjøen
Noverande situasjon
I 1987 vart innsjøen delt inn i to innsjøar. Nord-Aralsjøen (den minste av dei) og Sør-Aralsjøen (den største). Ein kunstig kanal vart greve ut mellom dei, men denne kanalen forsvann i 1999 då vassnivået framleis sokk. I 2003 vart Sør-Aralsjøen vidare delt inn i ein austleg og ein vestleg del. Fordampinga i den nordlege delen av Araljsjøen har i det siste delvis vorte reversert.
Rørosregionen
Bakgrunnsstoff
Jørgen Reitan: Rørosmålet, 1934
Aksaj ved Don
Aksaj ved Don er ei elv i Rostov oblast i Russland og er ei grein av elva Don mot høgre. Elvegreina er 79 km lang.
Thin Lizzy
Rolling Stone-magasinet skildra bandet som utprega hardrock, «langt frå den brølande metal-pakken frå midten av 70-talet». AllMusic-kritikaren John Dougan har skrive at «som den kreative krafta til bandet var Lynott ein meir innsiktsfull og intelligent låtskrivar enn mange av hans like, og føretrekte arbeidarklassedrama om kjærleik og hat påverka av Bob Dylan, Bruce Springsteen og praktisk talt heile den irske litterære tradisjonen». .
Tidlege år (1969–1972)
Bandet byrja å tiltrekkja seg merksemd i den irske musikkpressa nesten omgåande, då bandet byrja å øva i januar 1970. Den 1. januar annonserte magasinet New Spotlight at Bell og Wrixon skulle vera ein del av eit nytt band. I byrjinga av februar hadde pressa byrja å setja spørsmålsteikn ved forseinkinga i alle offentlege kunngjeringar av «Bell-Lynott-supergruppa». Namnet Thin Lizzy vart kunngjord for pressa 18. februar. Namnet kom frå ein robotkarakter i The Dandy kalla Tin Lizzie, som dei justerte til Thin Lizzy som ein leiken referanse til den lokale Dublin-aksenten, der «thin» blir uttalte som «t'in». For somme av dei tidlege konsertane sine vart bandet feilaktig promoterte som «Tin Lizzy» eller «Tin Lizzie». Den første konserten deira var i ein skulehall i Cloghran, nær Dublin lufthamn, i 1970, sjølv om kjeldene varierer på datoen frå 16. februar, 19. februar, og 20. februar.
I juli 1970 gav bandet ut ein singel, «The Farmer»/«I Need You», på EMI med B-sida skriven av John D'ardis, som eigde Trend Studios der singelen vart spelt inn. Singelen selde berre 283 eksemplar og er no eit samlarobjekt. Wrixon forlét bandet før singelen vart gitt ut, noko som betydde at dei tre medlemmene som var att fekk ein større del av inntektene. Han flytta til det europeiske fastlandet før han vende tilbake til Belfast og vart med i det gamle bandet sitt, Them. Wrixon døydde 13. juli 2015. .
«Whiskey in the Jar» (1972-1974)
Då Moore slutta bestemde Lynott seg for å utvida besetninga med to gitaristar, og rekrutterte to nye medlemmer for å fullføra ein turné i Tyskland i mai 1974. Desse var eks-Atomic Rooster og Hard Stuff-gitaristen John Cann, og Berlin-fødde Andy Gee, som hadde spelt med Peter Bardens og Ellis. Denne besetninga viste seg å vera mellombels, då Lynott og Cann ikkje kom overeins personleg, og Gee hadde kontrakt med eit anna plateselskap. Turneen vart avslutta tidleg då ein desillusjonert Downey forlét bandet, og måtte tryglast om å revurdera, på eit tidspunkt då Thin Lizzy-kontrakten med Decca nærma seg slutten.
«The Boys Are Back in Town» (1975-1977)
.
Tidleg i 1975 turnerte Thin Lizzy for første gong i USA, som oppvarming for Bob Seger og Bachman-Turner Overdrive (BTO). Då BTO turnerte i Europa seinare på året for å støtta hitsinglen deira «You Ain't Seen Nothing Yet», var Thin Lizzy igjen med dei på det som var ein svært profilert turné. Dei spelte deretter inn albumet Fighting, som vart det første Thin Lizzy-albumet som nådde albumlista i Storbritannia, og nådde 60. plassen, sjølv om singlane framleis ikkje nådde hitlistene. Albumet opna med Seger sin «Rosalie», og viste det første verkelege beviset på tvillinggitarlyden som skulle leia bandet mot deira største suksessar, spesielt med dei doble harmonia i «Wild One» og soloane til begge gitaristane på «Suicide».
Etter ein vellykka turné med fleire band som oppvarming for Status Quo, spelte bandet inn albumet Jailbreak, som viste seg å bli gjennombrotsplata deira. Det kom ut 26. mars 1976 med verdshitten «The Boys Are Back in Town», som nådde åttandeplassen i Storbritannia og 12. plassen i USA, som var første gongen dei nådde den amerikanske singellista. Tvillinggitar-lyden var fullt utvikla på dette tidspunktet og var tydeleg gjennom heile albumet, spesielt på hitsingelen, og andre spor som «Emerald» og «Warriors». Albumet gjorde det òg bra på begge sider av Atlanteren, og nådde tiandeplassen i Storbritannia og 18. plassen i USA, og oppfølgjarsingelen «Jailbreak» gjorde det òg bra. Thin Lizzy turnerte i USA som oppvarming for ulike band som Aerosmith, Rush og REO Speedwagon, og dei planla å turnera der igjen i juni 1976, denne gongen med Rainbow. Lynott vart derimot sjuk med hepatitt, og turneen vart avlyst, noko som sette dei nokre månader tilbake.
Thunder and Lightning
Turneen for å støtta albumet skulle vera ein avskjedsturné, sjølv om Lynott ikkje var overtydd om at dette ville vera slutten på bandet. Sykes ønskte å halda fram, sjølv om Gorham hadde fått nok. Turneen var vellykka, og nokre konsertar vart tekne opp for å laga eit konsertalbum. Eit stykke ut i turneen vart mange av Thin Lizzy sine tidlegare gitaristar inviterte på scena for å bidra på nokre av låtane dei opphavleg hadde spelt inn. Det einaste unntaket var Snowy White. Albumet vart gitt ut i oktober 1983 som Life, og inkluderte ei eldre framføring av «Renegade» med White, og nådde 29. plassen i Storbritannia. Turneen heldt fram medan to singlar til vart gitt ut, den siste av dei, «The Sun Goes Down», nådde berre 52. plassen i august. Lynott gjennomførte òg ein ny soloturné, saman med Downey og Sykes, under namnet The Three Musketeers.
Prosjekt og hyllester etter Thin Lizzy (1985-1996)
Etter dette byrja mange små gjenforeiningsprosjekt å dukka opp. I 1991 opptredde ei besetning med Robertson og Downey med Bobby Tench på solovokal, tidlegare Grand Slam-medlem Doish Nagle på gitar og Doug Brockie på bass. Dei turnerte kort i Irland med ein serie «An Evening of Thin Lizzy»-konsertar. I august 1994 heldt Downey, Bell, Robertson og Wharton ein hyllestkonsert i Wolverhampton, saman med hyllestbanda Limehouse Lizzy, Ain't Lizzy og Bad Habitz. Ein annan versjon av Thin Lizzy vart danna seinare same år av John Sykes (som no òg song solovokal) med Downey, Gorham og Wharton, og med bass av Marco Mendoza, som hadde spelt med Sykes i Blue Murder frå 1991 til 1993. Turneen vart annonsert som ei hyllest til Phil Lynott. Denne besetninga spelte òg på Vibe for Philo-konserten 4. januar 1996, med ei rekkje andre kjende musikarar som Eric Bell, Midge Ure, Brush Shiels, Henry Rollins og Joe Elliott og Rick Savage frå Def Leppard. Boksaren Steve Collins opptredde òg og resiterte teksten til «Warriors». Brian Robertson var fråverande på grunn av skade.
Den 20. august 1996 heldt Rude Awakening-bassisten Robert Ryder «A Celebration of the Life of Philip Lynott» på The Palace i Hollywood i California, på førespurnad frå mor til Lynott, Philomena, for å feira både fødselsdagen til Phil Lynott og tiårsdagen for hans bortgang. Philomena Lynott, partnaren hennar Dennis Keeley og Smiley Bolger (Irland sin Vibe for Philo-arrangør) vart flogen til Los Angeles av Ryder for å gjera ein personleg opptreden på showet. Den inneheldt konsertar med Rude Awakening, Billy Sheehan, Rudy Sarzo, John Norum, Carmine Appice, Phantom Blue, Soma, produsenten Roy Z og bandet hans Tribe of Gypsies, Mark Ferrari, Oslo, Bang Tango, Stash, Iron Cross og den irske songaren og låtskrivaren Mark Dignam.
Retrofleks
Utbreiing
Den retroflekse approksimanten er ein allofon for den alveolare approksimanten  i mange dialektar av amerikansk engelsk, særleg i dialektar frå Midtvesten.
Thin Lizzy
Andre Thin Lizzy-utgivingar og hyllester
Metallica har spelt «Whiskey in the Jar» fleire gonger til ære for den tidlegare bassisten sin Cliff Burton, som døydde i ei bussulykke i 1986. Thin Lizzy var eit av favorittbanda til Burton, og Lynott hadde stor innverknad på han som bassist. .
Den europeiske unionen
Den europeiske unionen (EU) er ein mellomstatleg organisasjon av europeiske statar. Den vart etablert etter ei underteikning av representatar frå De europeiske fellesskapene (EF) i byen Maastricht i Nederland, nemleg Maastricht-traktaten. Det juridiske grunnlaget i dag er Nice-traktaten, som vart gjeldande frå 1. mars 2003.
Aktuelt
-	Folkeavrøystinga i Frankrike om den europeiske forfatningstraktaten 29. mai 2005 gav som resultat eit nei med 54,7 %. Nokre dagar seinare vart nei-fleirtalet enda klarare i Nederland, der 61,6 % av røystene var mot traktaten. I begge landa har dei fleste store partia i nasjonalforsamlingane uttrykt at dei vil respektere resultatet av folkerøystinga. Traktaten kan ikkje tre i kraft om den ikkje vert ratifisert av alle medlemsstatane. -	Aktuelle emne no er utvidinga av EU mot aust og sør den 1. mai 2004, den europeiske forfatningstraktaten vedteken 18. juni 2004, unionen sitt tilhøve til USA og NATO, og medlemskap i den økonomiske og monetære unionen (ØMU) for dei statane som framleis er utanfor eurosona. -		 -	=== Grunnlova === -		 -		 -	Den nye grunnlova vil føre til eit felles rammeverk for alle traktatane som allereie er etablert. Den fører til andre store endringar, mellom anna for å gjere styringa av organisasjonen smidigare, etter at den er utvida til å omfatte 25 medlemmer. Europakommisjonen står for den daglege leiinga, men alle medlemslanda får ikkje ein fast kommisær slik dei hadde tidlegare. Frå 2014 skal Europakommisjonen reduserast til to tredelar av medlemslanda. Vidare fastset grunnlova prinsipp for det doble fleirtal for å fatte vedtak, som inneber at vedtak i Ministerrådet må ha eit fleirtal av landa som er representert og eit fleirtal av befolkninga i EU bak seg. Europaparlamentet får meir makt over EU-budsjettet og lovgjevingsprosessen, og vetoretten til det einskilde land vert innskrenka. Det vil likevel framleis vere vetorett innan skatte-, tryggings- og sosialpolitiske spørsmål. -		 -	Talet medlemmer i parlamentet er fastsett til 750. Det minste talet på plassar eit land kan ha i Europaparlamentet er 6, og det høgste er sett til 96. -		 -	EU får ein eigen president vald for to og et halvt år om gangen, noko som gjer at det roterande formannskapet fell bort. Unionen får dessutan eigen utanriksminister, og EU-medlemmene gjev kvarandre ein militær tryggingsgaranti, som inneber at dei er forplikta til å støtte eit medlem som vert utsett for terrorisme eller væpna åtak. -		 -	Grunnlova inneheld ikkje referanse til kristendommen, slik nokre land har kravd, men ei referanse til den kulturelle, religiøse og humanistiske arven i Europa. -		 -	Den nye europeiske grunnlova, som erstatta Roma-traktaten (1957), «Enhetsakten» (1986), Maastricht-traktaten (1991), Amsterdam-traktaten (1997) og Nice-traktaten (2000), vil gjelde for 450 millionar europearar i alle dei 25 EU-landa, etter at den er ratifisert av dei enkelte medlemsland sine parlament. Nokre land vil halde folkerøystingar om grunnlova. Etter den sterke motvilja mot grunnlova er det lite truleg at han kan tre i kraft i den forma han no har. Han skulle etter planane ha komme i kraft i 2006. -->
Den raude moskeen
I juli 2007 var Den raude moskeen åstad for ei blodig konflikt der islamistar forskansa seg med gissel. Etter langvarige forhandlingar, der eit stort tal menneske overgav seg eller blei sleppte fri, blei moskeen storma den 10. juli 2007 av den pakistanske hæren. Over 100 menneske døydde.
Rafik Saïfi
Saïfi debuterte for Algerie sitt A-landslag 5. juni 1998 i ein vennskapskamp mot Bulgaria. Han skåra det første landslagsmålet sitt 28. februar 1999 mot Liberia.
Masdal
Masdal er ein matrikkelgard i Ørsta kommune, gardsnummer 95 i Ørsta. Han ligg ved Vartdalsfjorden, næraste garden er Rot (i nordaust) medan det er 4 km til Nøre-Vartdal (i sørvest).
I åra 1873 og -74 fekk Masdal vegsamband med grannegarden Nøre-Vartdal i sørvest, og til Rot og grannebygda Barstadvik (i nordaust). 1956-58 vart vegen forbi garden del av hovudvegen mellom Bergen og Ålesund, no.
Lusaheia landskapsvernområde
Bruk av området i dag
Nilsebu har i alle tider vore eit godt villreinvald. Jakt har delvis vore utøvd av eigarane, men mykje av jakta har og vore bortleigd for lange periodar. Reinsdyr trekkjer over heile området og jakt føregår over alt, men særleg områda ved Øvre og Nedre Vassbotn, Vassrau og Tyskebotn har vore "sikre" jaktfelt.
If You Leave Me Now
Han var òg tittelen på eit samlealbum gjeven ut av Columbia Records (Columbia 38590) i 1983.
«If You Leave Me Now» vart den største hitten til Chicago verda over, og toppa listene i land som Australia. Bandet fekk Grammy-prisen for beste arrangerte song med vokal og beste popsong av duo eller gruppe md songen. Singelen hadde i august 1978 seld 1,4 millionar eksemplar i USA aleine.
Olzai
Olzai (sardisk Ortzài, Orthài) er ein kommune i Italia som ligg i provinsen Nuoro i regionen Sardinia. Han har 880 innbyggjarar. Kommunen dekkjer eit område på 69.82 km² og ligg i ei høgd på 474 meter over havet.
De Long-øyane
I det ekstremt kalde polarklimaet under Siste Glasiale Maksimum, for 17 000-24 000 år sidan, vart det danna små passive isbrear på De Long-øyane. Delar av denne isen er bevart på Jeannette, Henrietta og Bennettøyane. Spor av tidlegare isbrear er bevart på Zjokovøya i form av fjellsider, dalbotnar og is under overflata.
Ytre Kvarøy
Ytre Kvarøy er ei fråflytt øy i Lurøy kommune i Nordland. Namnet Kvarøy kjem truleg av eit norrønt ord som tyder brem eller kant.
It's All Over Now, Baby Blue
«It's All Over Now, Baby Blue» er ein song av Bob Dylan på albumet hans Bringing It All Back Home frå 1965. Songen vart spelt inn den 15. januar 1965 med Dylan på akustisk gitar og munnspel, og William E. Lee på bassgitar. Teksten var kraftig inspirert av symbolsk dikting og tok farvel med «Baby Blue».
Sigbjørn Johnsen
Tidleg karriere
Han var sekretær i Ringsaker Arbeiderparti 1973–1976, og styremedlem i Hedmark Arbeiderparti 1973–1996. Johnsen var nestformann i AUF 1975–1977, og deretter sentralstyremedlem til 1981. Han var 1. vararepresentant til Stortinget frå Hedmark frå 1973, og møtte fast, som den yngste på Stortinget, for Odvar Nordli frå 1976. I 1977 blei Johnsen vald inn som fast representant, og blei medlem i Stortingets kommunal- og miljøvernkomité. Gjennom 1980-åra hadde han ulike roller i Stortingets finanskomité, og var nestleiar der frå 1988 til 1990. Før Arbeiderpartiet sine landsmøte i 1989 og 1992 var han også på tale som kandidat til nestleiarvervet i Arbeidarpartiet.
Finansminister 1990–1996
På tross av fleire gode resultat blei fleire av Johnsen sine år som finansminister prega av parlamentarisk motstand, med fleire seriøse mistillitsforslag. I den siste saka blei Johnsen redda med 83 mot 80 stemmer, takka vere fire utbrytarar frå Framstegspartiet. Då Gro Harlem Brundtland gjekk av som statsminister i 1996, blei Johnsen avløyst av Jens Stoltenberg som finansminister i Thorbjørn Jagland si regjering.
Cuciurgan-reservoaret
Cuciurgani (Kutsjurhan på ukrainsk; Kutsjurgan på russisk) er eit stort reservoar i Transnistria i Moldova.
Lucmagnpasset
Lucmagnpasset eller Lukmanierpasset er ein fjellovergang i Sveits som knyter saman kantonane Graubünden og Ticino. Fjellvegen går frå dalen Surselva i Graubünden til Valle di Blenio i Ticino. Lucmagnpasset er den einaste fjellovergangen i Sveits som kryssar hovudkammen i Alpane i ei høgde lågare enn 2 000 meter over havet.
Bad Homburg
Historie
Kurbadet gjekk dårleg i krigsåra, men tok seg kraftig opp att i etterkrigstida og gjennom siste halvdelen av 1900-talet var byen ein populær feriestad for rikfolk. 30. november 1989 vart Alfred Herrhausen, direktør for Deutsche Bank, drepen av ei bilbombe i Bad Homburg. Det vart hevda at dette var eit åtak frå Rote Armee Fraktion, men dette vart aldri avklart.
Dave Cousins
Musikalsk karriere
Cousins har i periodar utgjort ein akustisk duo med Brian Willoughby, og har turnert som trio under namnet Acoustic Strawbs med Willoughby (til august 2004), Dave Lambert og Chas Cronk (frå september 2004). På slutten av 1960-talet turnerte Cousins i Europa som gitarist for Joni Mitchell og Leonard Cohen, og han var ein periode rundt 1970 mykje brukt som studiomusikar.
Man on the Rocks
Innspeling og produksjon
Det var det første albumet til Oldfield attende på Virgin etter han forlet Virgin Records i 1990-åra. Dette skjedde då Mercury Records UK og Virgin Records vart slått saman eter Universal Music kjøpte EMI.
Plate 1
Alle spor skrivne av Mike Oldfield, utanom der andre er nemnde.
Alke
Utbreiing og habitat
Norskhekkande alker ser ut til å halde seg ved sørlege Vestlandet om vinteren, og i Skagerrak og Nordsjøen, men somme vintrar er store flokkar observerte i fjordar i Nord-Noreg.
Fil
FIL kan vera ei forkorting for mellom anna
Dnepr-reservoaret
Reservoaret er 129 km lang og har ei gjennomsnittleg breidd på 3,2 km (7 km på det breiaste) og har ei middeldjupne på 8 meter. På det djupaste er reservoaret 53 meter. I alt inneheld reservoaret 3,3 km³.
Hofsjökull
Ikkje langt sør for breen ligg Kerlingarfjöll, ei fjellkjede som tidlegare var kjend for skisport om sommaren.
Pola
Dei største sideelvane hennar er Lorinka, Ladomirka, Karpovka, Sjtsjeberikha, Javon, Kamenka, Morevka, Runa og Polomet, alle frå høgre. Sistnemnde er den største av dei.
Animal Crossing
Animal Crossing (どうぶつの森) er eit livssimuleringsspel utvikla og utgjeve av Nintendo. Det var først gjeve ut i Japan april 2001 på Nintendo 64. Spelet vart seinare flytta over til Nintendo GameCube og gjeve ut i Japan desember 2001, i Nord-Amerika september 2002 og i Europa september 2004. Animal Crossing er det første i rekkja av Animal Crossing-spel, der ein speler eit menneske som bur i ei bygd der det bur dyr med menneskelege eigenskapar.
Sør-Asia
Sør-Asia er nemninga på den delen av Asia som omfattar land som hovudsakleg ligg på det indiske subkontinentet; India, Bangladesh, Bhutan, Nepal, Pakistan og delar av Afghanistan, og øyane rundt; Sri Lanka og Maldivane, og dei indiske øygruppene Andamanane, Nikobarane og Lakkadivane. Sidan Burma var del av Britisk India er også det nokre gonger rekna som del av Sør-Asia. I den SN-definerte regionen «Sørlege Asia» er også Iran teke med, i tillegg til landa som er nemnd over. SN har skipa denne nemninga berre for statistiske føremål.
Slavonski Brod
Byen Bosanski Brod i Bosnia-Hercegovina ligg på andre sida av Sava.
Jerry Reed
Biografi
I midten av 1970-åra byrja Reed å fokusere meir på skodespelarkarrieren og i 1974 spelte han i lag med den nære venen Burt Reynolds i filmen W.W. and the Dixie Dancekings. Han fortsette å spele inn musikk, men var mest synleg som skodespelar, ofte i lag med Reynolds. Etter Gator i 1976 spelte Reed i High Ballin' i 1978 og i 1979 i Hot Stuff. Han spelte òg i alle dei tre Smokey and the Bandit-filmane. Den første hadde premiere i 1977 og gav Reed ein andreplass med hitsongen «East Bound and Down» frå filmmusikken.
Reaktiv straum
Døme
Straumen gjennom ein kondensator ligg 90° føre spenninga: der er impedansen til kondensatoren og C (F) er kapasitansen til kondensatoren.
Sanning
Sanning er eit omgrep som er mykje brukt i daglegtale, men samtidig sentralt innanfor mellom anna filosofi og vitskap. Det er ein eigenskap visse utsegner eller påstandar kan ha, men elles finst det ingen generelt aksepterte definisjonar av ordet hjå vitskapsfolk, og mange ulike teoriar vert diskuterte. Likevel vil nok mange vere einige i den tydinga dei fleste ordbøker opererer med; at sanninga er noko som samsvarar med røyndomen.
Manger kyrkje
Dagens kyrkje er den fjerde kjende på plassen. Den fyrste var truleg ei stavkyrkje frå 1100-talet som ein meiner stod til kring 1600 då ho vart avløyst av ei lafta kyrkje. Den andre kyrkja stod til 18. januar 1738 då ho brann ned etter lynnedslag. Ny kyrkje vart vigsla 5. november 1743. Dette var ei steinkyrkje som stod til 1889 då ho måtte vike plassen for dagens kyrkje.
Bridges to Babylon
Bridges to Babylon vart spelt inn våren og sommaren 1997 i Los Angeles. Albumet vart mastra og like før den første singelen, «Anybody Seen My Baby?», skulle ut, gjorde dotter til Richards, Angela, faren merksam på at songen var særs lik k.d. lang-hitten «Constant Craving» frå 1992 i refrenget. For å unngå ein framtidig rettsstrid vart medlåtskrivaren hennar, Ben Mink, tilskriven i lag med Jagger og Richards. Då songen kom ut nådde han 22. plass i Storbritannia og vart ein radiohit i USA.
Japansk bonusspor
Eit konsertspor spelt inn i Tokyo Dome den 6. mars 1995 i Tokyo i Japan.
Guitar Man av Jerry Reed
«Guitar Man» er ein song frå 1967 av Jerry Reed. Han nådde 53. plassen på countrylista i USA med songen i 1967.
Tretten år seinare vart «Guitar Man» spelt inn på ny i eit nytt elektrisk arrangement, men med originalvokalen til Presley. Denne versjonen nådde ellevteplassen på countrylista og 28. plassen på Billboard Hot 100.
Innspelingar
• 1994: 5 Hanks
• 2007: Triple Dynamite
Veig
Veig har både store verneverdiar og eit stort kraftpotensiale. Allereie i 1920-åra vart det utarbeidd planar for utbygging. Etter hard politisk strid vart Veig varig verna mot kraftutbygging i 1978 i samband med skipinga av Hardangervidda nasjonalpark.
Det elektromagnetiske spekteret
Mikro- og radiobylgjer
Mikrobølger breier seg ikkje så godt ut som radiobylgjer, men kan nyttast til kommunikasjon der sendar og mottakar ser kvarandre, eller på korte avstandar.
Radarar opererer òg i dette området av spekteret.
Infraraud- og varmestråling
Alle fysiske lekamar med ein viss temperatur sender ut elektromagnetisk stråling styrt av Plancks strålingslov. Ved temperaturar ved romtemperatur og litt oppover vil mesteparten av strålinga verte send ut i det infraraude området som varme. Kamera som ser infraraud stråling vert til dømes nytta for å finne sakna personar etter skipsforlis eller på fjellet, då alle levande vesen sender ut varmestråling.
Standing Still
«Standing Still» (engelsk for Stilleståande) var det tyske bidraget til Eurovision Song Contest 2012. Songen vart framført på engelsk av Roman Lob.
Marxisme
Marxisme er ei nemning som blir nytta om ideane til den sosialistiske tenkjaren Karl Marx.
Sjå òg
Sjå òg mellom anna artiklane sosialisme, kommunisme, sosialdemokrati, Eduard Bernstein, Rosa Luxemburg, Karl Kautsky, Julius Martov, Otto Bauer, Vladimir Lenin, Lev Trotskij, Antonio Gramsci.
Inchmickery
Inchmickery var tidlegare kjend for østers og var dekt av mose og lav.
Mýrdalsjökull
Breen ligg over ein aktiv vulkan kalla Katla. Krateret til vulkanen har ein diameter på ti km og vulkanen har normalt utbrot kvart 40. til 80. år. Det siste utbrotet fann stad i 1918 og forskarar held i dag nøye auge med vulkanen. Sidan 930 er det dokumentert 16 utbrot. Kraterrekka Lakagígar og krateret Eldgjá er ein del av det same vulkansystemet, som vert rekna som eit av dei kraftigaste i verda.
Jørgen Aall
Aall var medlem av i Riksforsamlinga på Eidsvoll i 1814 som 1. representant frå Porsgrunn. Han knytte seg til Sjølvstendepartiet. Under Riksforsamlinga skreiv han dagbok, som seinare vart trykt i Yngvar Nielsen si bok Bidrag til Norges historie i 1814. Han var òg medlem av omframstortinget i 1814 og Stortinget i 1815, begge gonger for Skien og Porsgrund.
Fysisk oseanografi
Fysisk ramme
Om lag 97 % av vatnet på planeten er i havet, og hava er ei kjelde til enorme mengder vassdamp som kondenserer i atmosfæren og fell som regn eller snø på kontinenta. Den enorme varmekapasiteten til hava moderer klimaet på planeten, og absorpsjon av forskjellige gassar påverkar samansettinga av atmosfæren. Havet påverkar til og med samansetjinga av vulkanske bergartar på havbotn ved hjelp av metamorfose, og ved vulkanske gassar og magma som vert skapt i subduksjonssoner.
Temperatur, salinitet og tettleik
Sidan enorme mengder av volumet til verdshava er djupvatn, er middeltemperaturen til sjøvatn låg, om lag 75 % av havvolumet har ein temperatur frå 0° - 5 °C (Pinet 1996). Den same prosentdelen har ein salinitet som varierer mellom 34-35 ppt (3,4-3,5 %) (Pinet 1996). Det er likevel ganske store variasjonar. Overflatetemperaturen til havvatnet kan variere frå nær frysepunktet ved polane til 35 °C i avgrensa tropiske havområde, medan saliniteten kan variere frå 10 til 41 ppt (1,0-4,1 %).
Grenseflata hav-atmosfære
Dei viktige varmeledda ved overflata er den følbare varmefluksen, den latente varmefluksen, solinnstråling og balansen til langbølgja (infraraud) stråling. Generelt har dei tropiske havområda eit overskot av varme, medan polhava har eit netto varmetap. Resultatet er ein nettotransport av energi mot polane i hava.
Fylkesveg 344 i Hordaland
Fylkesveg 344 i Hordaland (Fv344) går mellom Høvik og Gullbrå i Vaksdal kommune. Vegen har ei lengd på 35,6 km.
Lomvi
Det norske artsnamnet lomvi er omdanna frå norrønt 'langvé'.
Kristian IX av Danmark
Dronning Margrethe II av Danmark er ein direkte etterkommar av Kristian IX og i 1905 vart barnebarnet Carl konge av Noreg som Haakon VII.
Ortueri
Ortueri (sardisk Ortuèri) er ein kommune i Italia som ligg i provinsen Nuoro i regionen Sardinia. Han har 1 152 innbyggjarar. Kommunen dekkjer eit område på 38.83 km² og ligg i ei høgd på 584 meter over havet.
Stamfugl
Stamfugl er ei nemning for fuglar som reproduserer og representerer grunnstammen i populasjonen. Det er særleg nytta om hønsefuglar.
Dominic Frontiere
Dominic Frontiere er ein USA-amerikansk komponist, arrangør og jazz-trekkspelspelar. Han er kjend for å ha skrive kjenningsmelodien og mykje av musikken til den første sesongen av TV-serien The Outer Limits.
Kotelnyjøya
Historie
Øya vart offisielt oppdaga av den russiske jegeren Ivan Ljakhov med kjøpmannen Protodjakonov i 1773. I 1770 merka Ivan Ljakhov seg reinsdyrsspor som hadde retning austover over havisen. I 1773 oppdaga han og Protodjakonov Ljakohvskijøyane med båt ved å følgje same retning som desse spora. Vidare frå Ljakovskijøyane oppdaga dei Kotelnyjøya og kalla opp «Grytøya» etter ei kopargryte som dei fann her. Kven som vitja Kotelnyj og etterlet kopargryta er ukjend. Tidlegare var denne øya kalla Thaddeusøya eller Thaddeusøyane på enkelte kart.
Camille Saint-Saëns
Virke
Saint-Saëns skreiv om musikkteoretiske, vitskaplege og historiske emne, og reiste ofte rundt i Europa, Sør-Afrika og elles i Afrika før han levde sine siste år i Alger i Algerie. Han blei gjeve den franske Æreslegionen for bragdene sine.
Camille Saint-Saëns døydde i Alger, og fekk statsgravferd i Paris, der han blei gravlagd på den berømte gravplassen Cimetière du Montparnasse.
Amsterdam (fleirtyding)
Amsterdam kan visa til:
Målselv Mållag
Lagsarbeid
Ved 30 års-jubileet i 1977 kunne laget oppsummere at det hadde vore med på å avvikle 27 spelmannsstemner og 10 bygdekunstutstillingar. Det første spelmannsstemnet blei halde i 1949, og i oktober 1970 blei spelmenn frå Nordkalotten invitert, og dermed var det første Kalottspelet på plass. Det første Kalottspelet var eit samarbeid mellom Målselv Mållag og Målselv Spelmannslag.
Chicago XI
Bakgrunn
Chicago XI vert sagt å verke meir som ei samling av solosongar enn eit arbeid av eit ensemble, slik Chicago hadde laga tidlegare i 1970-åra. Peter Cetera prøvde å gjenta suksessen med den store hitsingelen «If You Leave Me Now» med «Baby, What A Big Surprise», som vart den største hitten på albumet med ein fjerdeplass i USA. Dette var den einaste songen han skreiv for albumet, og ganske uvanleg, den einaste songen med han på solovokal. Terry Kath henta inn den gamle konsertfavoritten sin, «Mississippi Delta City Blues», for albumet, medan Danny Seraphine song vokal på «Little One». Seraphine var òg medlåtskrivar på «Take Me Back to Chicago», som nådde 63. plassen på singellista i USA. James Pankow song solovokal på sin eigen «Till The End Of Time», og det same gjorde Lee Loughnane på originalen hans, «This Time». Den ein gong så produktive Robert Lamm, bidrog berre med to songar, «Policeman» og «Vote For Me».
Den 23. januar 1978, nokre månader etter Chicago XI, skaut Terry Kath seg sjølv i ei ulukke under ein fest heime hos scenearbeidaren Don Johnson. Kath vart av mange rekna som «sjela» i Chicago. Kath, som var ein våpenentusiast, tok fram pistolen sin for å vise han til dei andre festdeltakarane. Dei andre bad han legge bort pistolen, men for å vise at pistolen ikkje var ladd, sette Kath pistolen mot hovudet og trykte av. Det var ei kule i kammeret og Kath omkom der og då. Dei andre medlemmane i Chicago var i sjokk over dødsfallet til Kath, og vurderte å legge ned bandet. Etter nokre veker i sorg, avgjorde dei å fortsette, og byrja slik ein ny æra i bandhistoria. Dei henta inn songaren og gitaristen Donnie Dacus for oppfølgjaren, Hot Streets.
Molladalen
Molladalen er ein fjelldal i Barstadvik i Ørsta kommune på Sunnmøre. Han ligg vest for Hjørundfjorden, lengst nord på Ørstahalvøya i Sunnmørsalpane. Dalen vert omkransa av bratte og taggete fjellformasjonar. Ein finn mellom anna ei rekkje pinaklar som er ettertrakta klatremål. Fjella rundt dalen vert omtala med fellesnemnaren Molladalstindane. Dei best kjende fjelltoppene er Ramoen (Jønshornet), Randers topp og Mohns topp. I dalen ligg fleire vatn. Det største, Storevatnet, ligg 774 moh.
Ragusa
Historie
Opphavet til Ragusa kan sporast tilbake til 1000-talet fvt. då området var busett av sicelar.
Kystbergknapp
Kystbergknappen blir to til sju cm høg og veks i matter. Blada er blågrøne og eggforma, og blir to til fire mm store. Når kystbergknappen blir eksponert for mykje sol vil både blada og stengel bli raudleg, det er eit vern mot for mykje sol til cellene der fotosyntesen skjer. Som dei fleste bergknappar har kystbergknappen fem kronblad. Kronblada er spisse og er bleikrosa eller kvite med raudlege prikkar. Kystbergknappen blømer i juni-juli.
Sjallstykke
Messingblåsarar
Hos messingblåsarane er sjallstykket (lydtrakta) den sterkt traktforma, utvida enden/tuten av instrumentet. Opningsvinkelen har mykje å seie for instrumentet sine overtonar og dermed klangfarge.
Huaoraniar
Seinare historie
Så snart SIL-misjonærane fekk kontroll over skolane åt huaoranifolket vart det freista å erstatte «sataninspirert» folketradisjonar med kristen tradisjon. Det vart også prøvd å innføre jordbruk for å skaffe innkomme frå ecuadoriansk eksport av jordbruksvarer. Skolelærarane underviste at livet i skogen ikkje var «sivilisert liv» og dei underviste om europeiske erstatningar for tradisjonelle varer og plantar som huaoraniarane brukte. Lærarane var ofte quechuaer frå naboområde. Dei introduserte også nye styringssystem i skolen.
Politisk reorganisering av samfunnet
Men i 1989 freista somme huaoraniindianarar å omgruppere samfunnet. Ñihuarigruppa med over 60 medlemer, forlét Dayuno, reiste til Shiripunoelva kor dei tufta Quehueire Ono-samfunnet. Hovudføremålet med busettinga var å skape eit samfunn som var heilt åtskild frå misjonsstadane, dominansen frå misjonærane og å gå attende til den opphavlege huaoranikulturen. Dei ville ikkje gje opp alle moderne reiskap og ordningar, dei starta ei skole i busettinga i 1990, takka vere middel frå regjeringa i Napoprovinsen. Innan 1993 var samfunnet i Quehueire Ono nest største huaoranigruppa med ca 223 medlemer.
Rosyth Castle
Rosyth Castle er ruinane av ei borg frå 1400-talet ved Rosyth Naval Dockyard i Fife i Skottland.
Kantonar i Sveits
Ifølgje konføderasjonsgrunnloven av 1999, er det offisielt 26 kantonar. Ved val til det nedste kammeret (Ständerat) i konføderasjonsparlamentet og ved røysting over føderale initiativ, reknar ein talet på statar (Stände) til 23. Landområda Unterwalden, Appenzell og Basel vart kvar rekna for å vere halvkantonar. Omgrepet halvkanton er fjerna, men kantonane i dei nemnde områda har ei røyst der andre kantonar har to. Unterwalden består av Obwalden og Nidwalden, Appenzell av Appenzell Ausserrhoden og Appenzell Innerrhoden, mens Basel er sett saman av Basel-Stadt og Basel-Landschaft.
Salzgitter
Historie
Etter at Kongedømet Hannover vart ein del av Preussen i 1866, vart Salzgitter ein kommune i Preussen, som fekk byrettar igjen i 1929. Før dette hadde Vorsalz og Liebenhall vorte innlemma (1926, 1928). I 1936 vart Kniestedt innlemma, og i 1938 tettstaden Gitter. Frå 1942 hadde den unge byen fått 29 bydelar. 1. april 1942, vart den kreisfrie byen Watenstedt-Salzgitter (omdøypt til Salzgitter i 1951) danna ved at ein slo saman landkreisane Goslar og Wolfenbüttel med byen Salzgitter.
Isle of Man-pund
Isle of Man-pund er berre i vanleg bruk på Isle of Man og har same verdi som eit britisk pund. På Isle of Man er Isle of Man-pundet og britisk pund tvungent betalingsmiddel. Isle of Man-pund er ikkje å rekna som ein eigen valuta, men som ein lokal versjon av britisk pund. Derfor har Isle of Man-pund ikkje ei eiga kode under ISO 4217. Dersom det er trong til ei kortform blir oftast IMP brukt.
Sveriges landsdelar
Tidugere fanst det i aust endå ein landsdel: Österland. Denne landsdel svann då russane erobra austre Sverige i den finske krigen.
Isle of May
Historie
Det såkalla slaget ved May Island fann stad i nærleiken den 31. januar 1918. Dette var ikkje eit eigentleg slag, men fleire krigsskip frå Royal Navy som kolliderte med kvarandre. To ubåtar sokk, fire andre skip vart skadde og mange menneske mista livet.
Flesbergen
Dette er opphavleg ein tvibeitslått av det mest einfelte slaget. Det same veket er teke oppatt på grovstrengene etter å ha vore spela på grannstrengene. I dei fleste utformingane finst det lite av mellomspel. Telemarksformene er etter måten meir utbygd enn dei frå Numedal.
Recording Industry Association of America
Organisasjonen er også med på å administrera lisensar og royalty for musikk. Han held greie på salet av album og singlar og om dei har oppnådd gull- eller platinaplater.
Ormehovudfiskar
Fiskane treng luft, som dei tek til seg med eit kammerorgan som er ei primitiv form av labyrinten.
Ole Wilhelm Fasting
Her er ein smakebit frå Introduktion. i den første skjønnlitterære utgjevinga til Ole Wilhelm Fasting, Fra Jagten her Vesterpaa - del 1, utgitt i 1898:
Luft
Atmosphere of Earth
Podilymbus
Den utdøydde atitlandukkar, Podilymbus gigas † var òg medlem i denne slekta.
Hydraulikk
Overhaling
Ved innvendig overhaling av komponentar som ventilar, sylindrar og motorar, så er reinhald førsteprioritet. Dette er fordi hydrauliske system oppererar med små klaringar imellom maskindelane som feks pumpehjul/pumpehus, skulle desse verte utsett for fragmenter i olja så vil det oppstå abrasiv slitasje, dette vil igjen utvikle seg som ein vond sirkel fordi materialar frå pumpekomopnenten vil bli rivne laus samt følgje oljestraumen og igjen føre til slitasje på andre komponentar i systemet. Ein annan utbreidd feil er å nytta gjengetape. Ved å nytta gjengetape risikerer ein at fragment frå tapen kan losne og då setje seg fast på forskjellige stader i systemet. Dette vil i tur skape driftsproblemer for anlegget.
Lemesóssjøen
Innsjøen ligg innanfor grensene til det britiskstyrte området Akrotíri. I 2003 skapte det britiske militæret bråk då dei reiste to enorme antenner som ein del av overvåkinga si av Midtausten. Lokale og europeiske miljøvernsaktivistar frykta at dette skulle forstyrre det skjøre økosystemet.
Fylkesveg 376 i Hordaland
Fylkesveg 376 i Hordaland (Fv379) går mellom Hosteland i Masfjorden kommune og fylkesgrensa mot Sogn og Fjordane fylke ved Vetlevatnet. Vegen er 12,2 km lang.
Californiabukta
Californiabukta (spansk Golfo de California, også kjend som Mar de Cortés og Mar Bermejo) er ei bukt i Stillehavet mellom Californiahalvøya og det meksikanske fastlandet. Ho har ein overflate på omlag 160 000 km². Dei meksikanske delstatatane Baja California, Baja California Sur, Sonora og Sinaloa har kyst mot bukta, med ei kystlinje på rundt 4000 km. Nokre av elvane som renn ut i bukta er Colorado, Fuerte, Mayo, Sinaloa, Sonora og Yaqui.
No Security
På grunn av faren ved å velje dei same songane som hadde komeut på "Still Life" (American Concert 1981) og Flashpoint valde The Stones nøye ut songa som anten ikkje hadde vorte gjeven ut live før, eller som ikkje hadde vore på eit konsertalbum på lang tid. Av store hittar finst «The Last Time», «Respectable» og «Waiting On a Friend», samt albumspor som «Gimme Shelter», «Sister Morphine» og «Memory Motel». I tillegg finst fire spor frå det nye albumet Bridges to Babylon, med gjestartistar som Taj Mahal og Dave Matthews.
Alberto Ascari
Alberto Ascari var ein italiensk motorsportutøvar som vart verdsmeistert i Formel 1 både i 1952 og 1953. Han er ein av berre to italienske meistrar i denne sporten. Begge titlane vann han medan han køyrde for Ferrari. Ascari omkom den 26. mai 1955 i ei ulykke, medan han prøvekøyrde ein Ferrari 750 Monza.
Waihouelva
Elva renn nordover i 150 km frå åsane i Mamaku Ranges, forbi byane Putaruru, Te Aroha og Paeroa, før ho renn ut i havbukta Firth of Thames heilt sør i Haurakigolfen nær byen Thames. I dei lågast liggjande partia dannar Waihou og den nærliggjande elva Piako River dei vide våtmarkene i Hauraki Plains.
Det nepalske flagget
Flagget til Nepal er raudt med blå kantar og to kvitfarga symbol, truleg ei sol og ein måne. Raudfargen er nasjonalfargen til Nepal, medan blåfargen skal stå for fred og harmoni. Dei to symbola blir ofte sagt å stå for to greiner av kongefamilien i Nepal, Rana. Dei blir i dag like gjerne tolka som eit håp om at Nepal vil eksistera like lenge som månen og sola.
Flagget blei offisielt teke i bruk den 16. desember 1962, då det blei oppretta ei konstisjonell regjering. Det doble trekantflagget hadde då vore i bruk sidan 1800-talet, og trekantane kvar for seg i to hundreår. Månen og sola hadde opphavleg menneskelege ansiktstrekk, men desse blei tekne bort då flagget blei offisielt nasjonalflagg.